text: Nakað meira av makreleggum at síggja
text: #000001
text: Jákup Sverri hevur kannað makrelgýting í okkara leiðum sum partur av størri altjóða kanning
text: #000002
text: Í mai kannaði havrannsóknarskipið Jákup Sverri makrelgýting á leiðunum sunnan og vestan fyri Føroyar. Flest makrelegg vóru at síggja fram við hellingini á europeiska landgrunninum, og annars sunnarlaga í kanningarøkinum. Í grunnu økjunum á føroyska landgrunninum vóru millum fá og eingi egg at síggja.
text: #000003
text: Seinast makrelgýting var kannað kring Føroyar var í 2019, og tá vórðu munandi færri egg í økinum. Tó at kanningarøkið ikki er tað sama, so bendir hetta á, at nøgdirnar av makreleggum kring Føroyar eru størri í 2022 enn í 2019.
text: #000004
text: Ein samlað meting av makrelgýtingini verður gjørd í august, har úrslitini frá øllum luttakandi skipunum verða viðgjørd. Tí ber ikki til at siga enn, hvat føroysku úrslitini merkja fyri makrelstovnin, skrivar Havstovan.
text: #000006
text: Nøgdin av makreleggum, avmyndað sum sirklar. “x” merkir, at einki makrelegg varð funnið. Litirnir á myndini vísa vatnskorpuhita, máldan við fylgissveini. Makrelur gýtir vanliga ikki í sjógvi kaldari enn seks stig, og tað sæst eisini á myndini, at fá/eingi egg eru, har vatnskopuhitin liggur niður móti seks stigum
text: #000007
text: Minni veiða av norðhavssild og makreli men meira av svartkjafti
text: #000010
text: Stór pelagisk fyritøka møguliga til Føroya
text: #000011
text: Skiftislesandi úr Suðurafrika hevur kannað alilaks
text: #000012
text: Ætlanir um uppsjóvarvirki í Vági
text: #000013
text: Smyril Line keypir enn eitt farmaskip
text: #000016
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000020
text: Fyristing tel. 20 80 80 [email protected]
text: #000021